**รอลโล** หรือ **กาอาง รอล์ฟ** (อังกฤษ: Rollo หรือ Gaange Rolf, ภาษานอร์มัน: Rou, นอร์สเก่า: *Hrólfr*, ฝรั่งเศส: *Rollon*; ค.ศ. 846 – 930) เป็นชาวไวกิ้งที่กลายเป็นผู้ปกครองคนแรกของนอร์ม็องดี บางครั้งก็ถูกเรียกว่าดยุคที่ 1 แห่งนอร์ม็องดี ชื่อสแกนดิเนเวียของเขาคือ *รอล์ฟ* ที่ถูกขยายเพิ่มว่า กาอาง *รอล์ฟ* เนื่องจากเขามีน้ำหนักตัวมากเกินกว่าที่ม้าโตเต็มวัยจะแบกไหว เขาจึงต้องเดิน (หรือ "*gaa*" ในภาษาดาโนนอร์วีเจียน) รอลโลปรากฏตัวขึ้นมาในฐานะบุคคลที่โดดเด่นท่ามกลางชาวนอร์ส ที่มีฐานที่มั่นถาวรที่มั่นคงบนผืนแผ่นดินของชาวแฟรงก์ในหุบเขาแม่น้ำเซนล่าง พระเจ้าชาร์ลผู้เรียบง่าย กษัตริย์แห่งเวสต์ฟรังเกีย ยกดินแดนระหว่างปากแม่น้ำเซนกับเมืองรูอ็องในปัจจุบันให้เขา แลกกับการให้รอลโลยินยอมยุติการปล้นทรัพย์และให้การคุ้มกันชาวแฟรงก์จากการรุกรานของชาวไวกิ้งในอนาคต

รอลโลได้รับการบันทึกครั้งแรกในฐานะผู้นำของผู้ตั้งรกรากชาวไวกิ้งกลุ่มดังกล่าวในกฎบัตรของ ค.ศ. 918 และเขาครองตำแหน่งในแคว้นนอร์ม็องดีจนถึง ค.ศ. 928 เป็นอย่างน้อย เขาได้รับการสืบทอดต่อโดยบุตรชาย วิลเลี่ยมผู้ดาบยาว ในดัชชีนอร์ม็องดีที่เขาก่อตั้ง ลูกหลานของรอลโลกับผู้ติดตามกลายเป็นที่รู้จักในชื่อชาวนอร์มัน หลังการพิชิตอังกฤษของชาวนอร์มันกับการพิชิตอิตาลีใต้และซิซิลีในสองศตวรรษที่ตามมา ลูกหลานของเขาขึ้นปกครองอังกฤษยุคนอร์มัน (ตระกูลนอร์ม็องดี), ราชอาณาจักรซิซิลี (กษัตริย์แห่งซิซิลี) เช่นเดียวกับราชรัฐอันติอ็อค ตั้งแต่คริสตศตวรรษที่ 10 จนถึงคริสตศตวรรษที่ 12 ทิ้งมรดกตกทอดที่คงอยู่ยืนยาวในด้านพัฒนาการทางประวัติศาสตร์ไว้ให้ยุโรปและตะวันออกใกล้

การเริ่มต้นของนอร์ม็องดี
------------------------

ใน ค.ศ. 918 พระเจ้าชาร์ลกับรอลโลเจอกันที่ชายแดนของวิกซ็องกับรูมัวซ์ รูมัวซ์เป็นชื่อในตอนนั้นของมณฑลที่มีรูอ็องเป็นเมืองหลวง ในกฎบัตรกษัตริย์ยืนยันสิทธิ์ของรอลโลในเมืองรูอ็อง พระองค์ยังมอบอาณาเขตทางตะวันตกของชายแดนของบริตทานีทั้งหมดให้แก่เขา ใน ค.ศ. 924 นอร์ม็องดีเติบโตขึ้นเป็นราชรัฐ ในช่วงเวลานี้เองที่เขาได้บายูซ์กับเมนมา รอลโลปรากฏในจดหมายเหตุหลายแห่ง เขาต่อสู้แย่งชิงปราสาทอูกับพระเจ้าราอูล เขายังให้ความช่วยเหลือพระเจ้าชาร์ลผู้เรียบง่ายในการต่อสู้กับแอร์แบต์ที่ 2 แห่งแวร์ม็องดัวซ์ รอลโลตายราว ค.ศ. 928 เขาถูกสืบทอดต่อโดยบุตรชาย วิลเลี่ยมผู้ดาบยาว

ครอบครัว
--------

รอลโลแต่งงานครั้งแรกกับโปปป้า ทั้งคู่มีบุตรด้วยกัน คือ

1. วิลเลี่ยมที่ 1 ผู้ดาบยาว เขาสืบทอดต่อจากบิดาเป็นแพร็งเซป (princeps) แห่งนอร์ม็องดี
2. แฌร์ล็อค ภรรยาของวิลเลี่ยมที่ 3 ดยุคแห่งอากีแตน

เขาแต่งงานครั้งต่อมากับจิเซลา พระธิดาของพระเจ้าชาร์ลที่ 3 ผู้เรียบง่าย กษัตริย์แห่งฝรั่งเศส ทั้งคู่ไม่มีบุตรด้วยกัน

อ้างอิง
-------

1. ↑  Editors Gunnar Ander & Karl-Erik Löfqvist, "Allmänna Historien i berättelser 1"; Eng:"Common History in Tales 1", Published by Norstedts, 1960, no ISBN, page 239-240
2. ↑  David Bates *Normandy Before 1066* (Longman 1982), pp. 8–10.
3. ↑  "Rollo | duke of Normandy". *Encyclopedia Britannica*. Retrieved 2017-11-10.
4. ↑  Francois Neveux and Howard Curtis, *A Brief History of the Normans: The Conquests that Changed the Face of Europe*, Robinson 2008.
5. 1 2  David Crouch, *The Normans; The History of a Dynasty* (London; New York: Hambledon Continuum, 2007), p. 4
6. ↑  David Crouch, *The Normans; The History of a Dynasty*(London; New York: Hambledon Continuum, 2007), p. 7
7. ↑  *The Normans in Europe*, trans. Elisabeth van Houts (Manchester; New York: Manchester University Press, 2000), p. 16
8. ↑  *The Annals of Flodoard of Reims 919–966*, ed. & trans. Steven Fanning; Bernard S. Bachrach (Toronto: University of Toronto Press, 2011), p. xxi
9. 1 2  *The Normans in Europe*, ed. & trans. Elisabeth van Houts (Manchester; New York: Manchester University Press, 2000), p. 2
10. 1 2 3  Detlev Schwennicke, *Europaische Stammtafeln: Stammtafeln zur Geschichte der Europaischen Staaten*, Neue Folge, Band II (Marburg, Germany: J. A. Stargardt, 1984), Tafel 79
11. 1 2  Detlev Schwennicke, *Europaische Stammtafeln: Stammtafeln zur Geschichte der Europaischen Staaten*, Neue Folge, Band II (Marburg, Germany: J. A. Stargardt, 1984), Tafel 1


| * ด
* ค
* ก
ดยุกแห่งนอร์ม็องดี |
| --- |
| ราชวงศ์นอร์ม็องดี ค.ศ. 911–1135 | 
* รอลโล\*
* วิลเลียมที่ 1\*
* รีชาร์ที่ 1\*
* รีชาร์ที่ 2
* รีชาร์ที่ 3
* รอแบร์ที่ 1
* วิลเลียมที่ 2\*\*
* รอเบิร์ตที่ 2
* เฮนรีที่ 1\*\*
* วิลเลียมที่ 3

 |
| เคานต์แห่งบลัว ค.ศ. 1135–1144 | สตีเฟน\*\* |
| ราชวงศ์แพลนแทเจเนต ค.ศ. 1144–1259 | 
* เจฟฟรีย์
* เฮนรีที่ 2\*\*
* เฮนรียุวกษัตริย์
* รีชาร์ที่ 4\*\*
* จอห์น\*\*
* เฮนรีที่ 3\*\*

 |
| ราชวงศ์วาลัว (ส่วนหนึ่งของฝรั่งเศส) | 
* ฌ็อง (1332–1350)
* ชาร์ล (1355–1364)
* ชาร์ล (1465–1469)

 |
| \* ในฐานะเคานต์แห่งรูอ็อง • \*\* ทรงเป็นกษัตริย์แห่งอังกฤษด้วย |